Document ID: /roh_data/filtered/fineweb-2-filterrobots_roh.jsonl.gz/68974

Malauras han chaschunà donns da radund 45 milliuns francs l’onn passà. Quai saja radund 10 giadas pli pauc ch’anc il 2021, sco l’Institut federal per la perscrutaziun da guaud, naiv e cuntrada ha communitgà. D’attribuir saja questa summa da donn bassa tranter auter a las lungas periodas da setgira. Er n’haja dà nagins gronds eveniments da la natira.
En media dals ultims 50 onns figureschia il 2022 uschia tranter ils diesch onns cun ils donns ils pli bass. Ils blers donns hajan chaschunà l'onn passà inundaziuns en consequenza da daratgas durant ils mais da stad. Pertutgads sajan cunzunt stads il sid dal Tessin e la Svizra Bassa. En regiuns muntagnardas sajan vegnids registrads be paucs donns.